Ψητά χοιρινά παϊδάκια
Γλυκά από τη ζάχαρη, αλμυρά από τη σάλτσα σόγιας και σκορδάτα, αυτά τα παϊδάκια γίνονται λουκούμι. Ψήνονται ιδανικά σε ψησταριά αλλά και στον φούρνο.
2-3 σκελίδες σκόρδου, σε κοµµάτια, 1 κουτ. σούπας κόλιανδρος, σε σκόνη (προαιρετικά), 4 κουτ. σούπας ζάχαρη από φοίνικα (σε καταστήµατα µε ασιατικά ή βιολογικά προϊόντα, – αντικαθιστούµε µε καστανή ζάχαρη, µε διαφορετικό γευστικό αποτέλεσµα), 7 κουτ. σούπας σάλτσα δαµάσκηνο ή κέτσαπ, 2 κουτ. σούπας σάλτσα σόγιας, 2 κουτ. σούπας oyster sauce* (σάλτσα στρειδιού), 1 κουτ. γλυκού τριµµένο µαύρο πιπέρι, 1/2 κουτ. γλυκού τριµµένος αστεροειδής γλυκάνισος (προαιρετικά), 1 κιλό χοιρινά «ακροµπρίζολα» (spare ribs) δηλαδή οι άκρες από τις µπριζόλες του χοιρινού καρέ, κοµµένα σε κοµµάτια 13-15 εκ. (ζητάµε από τον κρεοπώλη να µας τα κόψει)
Για να φτιάξουμε τα ψητά χοιρινά παϊδάκια, χτυπάµε στον πολυκόφτη το σκόρδο και τον κόλιανδρο µέχρι να γίνουν πολτός. Σε ένα µεγάλο µπολ ανακατεύουµε όλα τα υλικά και τρίβουµε τη µαρινάδα στα παϊδάκια µε τα δάχτυλά µας. Σκεπάζουµε µε µεµβράνη και τα αφήνουµε να µαριναριστούν στο ψυγείο για τουλάχιστον 3 ώρες ή όλο το βράδυ.Προθερµαίνουµε τον φούρνο στους 180°C ή ανάβουµε την ψησταριά ή την γκριλιέρα. Αν τα ψήσουµε στον φούρνο, τοποθετούµε τα παϊδάκια µε όλη τη µαρινάδα στη λαµαρίνα του φούρνου. Ψήνουµε για 35-40 λεπτά, αλείφοντας αρκετές φορές τα παϊδάκια µε τη µαρινάδα καθώς ψήνονται, µέχρι να ψηθούν εντελώς και να καψαλιστούν ελαφρά.
Χοιρινό,BBQ